Σαλάτα με ρόκα και πεπόνι
Τα ζεστά θερινά βράδια η όρεξη θέλει κάτι ελαφρύ και δροσερό. Γιατί όχι μια σαλάτα με ρόκα και πεπόνι;
1 μάτσο ρόκα, 2 φέτες πεπόνι, 150 ml ελαιολαδο, 50 ml ξίδι της επιλογής μας, 1 κουτ. σούπας μέλι, κατά προτίμηση θυμαρίσιο, αλάτι, φρεσκοτριμμένο πιπέρι
Πλένουμε και στεγνώνουμε την ρόκα, αφαιρούμε τα χοντρά κοτσάνια και την κόβουμε με το χέρι σε μια λεκάνη. Κόβουμε το πεπόνι σε μεσαίου μεγέθους κύβους και το προσθέτουμε στη ρόκα. Χτυπάμε στο μούλτι το λάδι, το ξίδι και το μέλι και περιχύνουμε τη σαλάτα με το ντρέσινγκ αυτό. Αλατοπιπερώνουμε, ανακατεύουμε απαλά και σερβίρουμε.Συνοδεύουμε με παξιμάδια ή κριτσίνια από το φούρνο μας. 
Λαχανικά,Πεπόνι,Νηστίσιμα,Χορτοφαγικά